بودھی دھرم

**بودھی دھرم** چھٹی صدی یا ساتویں صدی عیسوی کا بدھ راہب ہے۔ اس کو زین بدھ مذہب کا مبلّغ مانا جانا ہے۔ وہ پلّوا شاہی خاندان کا تیسرا شہزادہ تھا۔

## جائے پیدائش
بودھی دھرمن کی پیدائش کے بارے میں کوئی ایک رائے قائم نہیں ہو سکی۔ ابتدائی چینی تواریخ اسے ہندوستان کے کسی صوبے سے آنے والا بتاتی ہیں اور بیان کرتی ہیں کہ وہ یا تو جنوبی ہندوستان کے پلوا راج کا کوئی شہزادہ تھا یا پھر مغربی ہندوستان کا کوئی ایرانی۔ ایک اور تاریخ اسے برہمن نسل کا راجا قرار دیتی ہے۔ یہ دونوں آرا کمزور اس لیے ہیں کہ پلوا راج کا سرکاری مذہب ہندو مت تھا اور پلوا خاندان کے کسی شہزادے کا نام بودھی دھرم تھا ہی نہیں۔ اگر ہوتا بھی تو ہندومت اور بدھ مت دو مخالف مذہب ہیں، تو پھر کوئی ہندو برہمن بدھ مت کی تبلیغ کیوں کرتا۔ غلام حیدر مہجور کی سولنگی تاریخ کے صفحہ 120 میں درج ہے کہ کتاب چچ نامہ (فتح نامہ سندھ) کے صفحات 512 اور 513 پر مصنف لکھتا ہے کہ ہوڑے والا (صفحہ 97) کے اندازے میں یہ نام ”بودھی ورمن ولد ڈھول“ ہے۔ شاید اصل شکل Budhivarman ہو کیونکہ یہ نام قدیم ریکارڈ میں ملتا ہے اور 640ء کے قریب گجرات کے چالوکیہ (سولنکی) خاندان کے ایک راجا کا بھی یہی نام تھا اور عربی میں اسے ”بَدیہِی بَمَن دَھول“ لکھا گیا ہے۔ یہ اندازہ فتح نامہ میں دیے گئے ہجے کے مطابق بھی حقیقت سے قریب محسوس ہوتا ہے یعنی ”بَدِیہِی بَمَن“ = بودھی ورمن۔ اس لحاظ سے اس نام کی خواندگی ”بودھی ورمن [ولد] ڈھول“ زیادہ مناسب معلوم ہوتی ہے۔ مغربی چالوکیہ خاندان کے کچھ راجاوں کا جھکاؤ اور نرمی بدھ مذہب کے سادھوؤں کی طرف تھی، خاص طور پر وکرم آدتیا۔ پاکستانی مؤرخ احمد حسن دانی اسے وادیٔ سندھ کے پشاور علاقے کا بتاتے ہوئے یہ خیال ظاہر کرتے ہیں کہ بعض مقامی روایات میں بودھی دھرم کا ذکر آیا ہے، جس سے اندازہ ہوتا ہے کہ وہ پاکستان اور افغانستان کی سرحد یا اس کے آس پاس کا ہو سکتا ہے۔

## روایتی داستان
چینی روایات میں کہا جاتا ہے کہ بودھی دھرم ہندوستان یا وسطی ایشیا سے اپنی والدہ کے کہنے پہ چین گیا۔ چین کے گاؤں میں وہاں کے مقامی نجومیوں نے پیشن گوئی کی کہ کوئی مصیبت آنے والا ہے۔ بودھی دھرم جیسے اس گاؤں پہنچا تو لوگوں کو لگا کہ یہ شاید وہی مصیبت ہے جس کی پیشن گوئی کی گئی تھی اس لیے اس گاؤں کے لوگوں نے اسے گاؤں سے نکال دیا۔ لیکن چند دنوں بعد جس مصیبت کی بات نجومی کر رہے تھے وہ ایک بیماری کی شکل میں اس گاؤں میں پھیل گئی۔ ایک بچی اس بیماری سے متاثر ہوجاتی ہے اور پوری جسم پر نشانات پڑجاتے ہیں تو اس گاؤں کے لوگ اس بچی کو لے کر ایک غیر آباد پہاڑیوں میں چھوڑ آتے ہیں، بودھی دھرم انہی پہاڑیوں میں رہ رہا ہوتا ہے تو مختلف جڑی بوٹیوں کی دوا تیار کر کے اس بچی کو پلادیتا ہے جس سے وہ واپس تندرست ہوجاتی ہے۔ وہ اس بچی کو واپس گاؤں لے آتا ہے گاؤں کے لوگ اسے دیکھ کر خوش ہوجاتے ہیں اور بودھی دھرما کو گاؤں میں رہنے کی درخواست کرتے ہیں۔ بودھی دھرم لوگوں کی درخواست قبول کرتے ہوئے کچھ عرصے کے لیے اس گاؤں میں رہنے پر رضامند ہوجاتا ہے۔ چینی حربی فنون کی قسم جسے **شاولن کانگ فو** کہا جاتا ہے، اسے بودھی دھرم نے ہی ایجاد کیا ہے۔ بودھی دھرم اس گاؤں میں رہا اور وہاں کے لوگوں کو مختلف چیزیں سکھاتا رہا۔ پھر ایک عرصے بعد بودھی دھرم نے واپس ہندوستان جانے کی بات کی۔ چینی روایات کے مطابق، نجومیوں نے پھر سے پیشنگوئی کی کہ اگر بودھی دھرم واپس چلاگیا تو پھر مصیبت طاری ہو جائے گی۔ اس پر گاؤں والوں نے اسے روکنے کی کوشش کی۔ گاؤں والوں نے بودھی دھرم سے یہ بھی وسیعت لی کہ مرنے کے بعد بودھی دھرم کا جسم اسی گاؤں میں دفنایا جائے گا ۔

## حوالہ جات

زمرہ:بانیان مذاہب
زمرہ:چینی بھکشو
زمرہ:چینی میں مترجمین
زمرہ:چھٹی صدی کے فلسفی
زمرہ:کامنز زمرہ جس کا ربط ویکی ڈیٹا پر ہے
زمرہ:مضامین جن میں تمل زبان کا متن شامل ہے
زمرہ:مضامین جن میں تیلگو زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:مضامین جن میں سنسکرت زبان کا متن شامل ہے
زمرہ:مضامین جن میں ملیالم زبان کا متن شامل ہے
زمرہ:مضامین جن میں نیپالی زبان کا متن شامل ہے
زمرہ:وسط ایشیائی نژاد کی شخصیات
زمرہ:ہندوستانی بھکشو
زمرہ:تمل
زمرہ:مارشل آرٹس اسکول کے بانی
زمرہ:بدھ فرقوں کے بانی
زمرہ:بھارتی بدھ شخصیات